A person in a costume

Description automatically generated

**u partnerstvu sa Gradom Bijeljina**

**Izvještaj o održanom trećem mentorskom sastanku u okviru Javnog poziva za predaju projektnih prijedloga u sklopu projekta Regionalni program lokalne demokratije na Zapadnom Balkanu (ReLOaD) u Gradu Bijeljina**

U okviru Javnog poziva za organizacije civilnog društva/nevladine organizacije za predaju prijedloga projekata koji se organizuje u sklopu projekta „Regionalni program lokalne demokratije na Zapadnom Balkanu“ (ReLOaD)[[1]](#footnote-1)u saradnji sa Gradom Bijeljina, u srijedu, 17. juna 2019. godine u trajanju od 12.00 do 14.30 sati održan je treći planirani mentorski sastanak za zainteresovane predstavnike/ce organizacija civilnog društva (OCD).

Sastanku je, pored mentorice i predstavnice Grada Bijeljine, prisustvovalo ukupno 7 predstavnika/ica OCD iz 7 OCDa (2 žene i 5 muškaraca).

Na trećem mentorskom sastanku učesnicima/cama je još jednom pojašnjena uloga mentora/ice, naglašavajući da je jedina uloga mentora/ice da ukaže na greške, te ne učestvuje u rješavanju istih. Mentor/ica nema mandat da se direktno uključuje u izradu projektnog prijedloga, formuliše pojedine dijelove projektnih intervencija.

Obzirom da se javni poziv za Grad Bijeljinu završava u ponedjeljak 24. juna 2019. mentorica je naglasila razlike izmedju projekata do 20.000 KM (potrebno najmanje 50/100 bodova) i projekata do 70.000 KM (potrebno najmanje 75/100 bodova) te da OCD obrate posebnu pažnju o implikacijama ovog pravila na njihove prijedloge projekata.

Vrlo plodonosna diskusija se vodila oko logičke matrice i definisanja intervencijske logike. Mentorica je na jednom primjeru razgovarala sa grupom kako precizno predstaviti ciljeve projekta. Posebna diskusija se vodila oko rezultata u projektu i seta aktivnosti čiji je ishod jedan rezultat. Naglašeno je da svaki rezultat u projektu ima svoj odgovarajući set aktivnosti kao i SMART indikator i izvor verifikacije.

Diskutovano je kako razvrstati troškove projekta, vodeći računa o odnosu 30% administrativni trošak spram 70 % direktni projektni trošak. U slučaju da zainteresovane OCD pripremaju projekte u kojima planiraju angažovati trenere ili voditelje radionica, isti će biti plaćeni po treningu, te je njihov angažman vezan za direktni projektni trošak.

Naglašeno je da iznos do makismalno 30% ukupnog budžeta projekta može biti iskorišteno za nabavku opreme i rekonstrukciju, ali samo ukoliko su ti radovi i oprema neophodni za uspješnu realizaciju projekta.

Ponovo je istaknuta neophodnost dozvole od relevantnog ministarstva u smislu odobrenja/saglasnosti da se projektne aktivnosti mogu provoditi u školama, te prilaganje te dozvole uz ostalu dokumentaciju prijedloga projekta. Isto tako je objašnjeno da je potrebna saglasnost opština i MZ ili neke druge relevantne institucije ukoliko se radi neka infrastruktura u lokalnim zajednicama u svrhu šire društvene koristi.

Naglašeno je da svaki aplikant provjeri potrebnu dokumentaciju za jedan projekat putem ***liste za provjeru*** (samo potpuno kompletirane aplikacije biće razmatrane tj. evaluirane od strane Evaluacijske komisije)

Nadalje je istaknuta potreba da se pošalju tri (3) primjerka osnovne dokumantacije (projektni prijedlog, budžet , plan aktivnosti i promocije te logički okvir), dok se dodatna dokumentacija može poslati u jednom primjerku.

Ovo je ujedno bio i posljednji mentorski sastanak predviđen javni poziv za Grad Bijeljinu, a zatvaranje javnog poziva je predviđeno za 24. juni, 2019. do 15.00 časova.

1. Regionalni program lokalne demokratije na Zapadnom Balkanu (ReLOaD) finansira Europska unija (EU), a provodi Razvojni program Ujedinjenih naroda (UNDP). [↑](#footnote-ref-1)